૨૪મી ફેબ્રુઆરીએ જગત જમાદાર દેશ અમેરિકાના પ્રેસિડેન્ટ ડોનાલ્ડ ટ્રમ્પ વિશ્વના સૌથી મોટા મોટેરા સ્ટેડિયમનું ઉદ્ઘાટન કરવાના છે, નમસ્તે ટ્રમ્પ શીર્ષક હેઠળના આ કાર્યક્રમમાં સવા લાખ જેટલા લોકો ટ્રમ્પને જોવાની તક તો મેળવશે પરંતુ કાર્યક્રમ પૂરો થયા બાદ ધક્કામુક્કી વચ્ચે એકથી દોઢ કિલો મીટર ચાલતાં ચાલતાં પોતાની બસ સુધી પહોંચવામાં ફાંફે ચઢી જશે, નાકે દમ આવી જશે, ટ્રમ્પને જોવાની તક ઝડપી લેવાની સાથે જે હાડમારી-યાતના ભોગવશે તે પણ જિંદગીભર યાદગાર બની રહેશે, કારણ કે કાર્યક્રમ પૂરો થશે એ પછી સૌપ્રથમ મહાનુભાવો ટ્રમ્પ-મોદીનો કાફલો સ્ટેડિયમ બહાર નીકળશે, એ પછી જે ૧૦ હજાર જેટલા વીઆઈપી છે તેઓને બહાર નીકળવા દેવાશે, આમ કાર્યક્રમ પૂરો થયા પછીયે બાકી લોકો અડધાથી પોણા કલાક જેટલા સમય સુધી પોતાની બેઠક વ્યવસ્થા ઉપર જ ચીટકી રહેવું પડશે, વળી કાર્યક્રમ શરૂ થશે તેના કલાકો પહેલાં જ તેમને સ્ટેડિયમમાં બેસાડી દેવાશે, તેમ સ્ટેડિયમના મેનેજમેન્ટની જવાબદારી જેમના શિરે છે તે આગેવાનો જણાવી રહ્યા છે.